หางาน ทำงานเป็นผู้แทนยา เข้าสู่อุตสาหกรรมยา
บริษัทยาได้รับเรซูเม่วันละหลายร้อยฉบับ เพราะฉะนั้นเรซูเม่ของคุณจึงต้องโดดเด่นกว่าของคนอื่น ในการสมัครแต่ละบริษัทคุณควรเขียนเรซูเม่สำหรับบริษัทนั้นๆ ไปเลย พูดอีกอย่างคือคุณจะต้องปรับเรซูเม่ของคุณทุกฉบับ  เรซูเม่ของคุณควรประกอบด้วยรายงานความสำเร็จ จำไว้ว่านี่คืองานขาย สุดท้ายแล้วคุณก็ต้องขายตัวเองให้กับนายจ้างในอนาคต นักเขียนเรซูเม่มืออาชีพมีบริการที่ช่วยทำให้เรซูเม่ของคุณโดดเด่นยิ่งขึ้น ถ้าคุณรู้สึกว่าตัวเองมีปัญหากับการเขียนเรซูเม่ คุณก็สามารถจ้างเขามาช่วยได้ หนังสืออวดอ้างสรรพคุณโดยพื้นฐานแล้วก็คือพอร์ตโฟลิโอสำหรับผู้แทนยา ทำสำเนาเอกสารทุกอย่างที่คุณอยากจะใส่ไว้ในหนังสืออวดอ้างสรรพคุณและสแกนเอกสารต้นฉบับไว้ในคอมพิวเตอร์ ใช้เอกสารตัวสแกนทำเป็นไฟล์หนังสืออวดอ้างสรรพคุณฉบับสมบูรณ์ขึ้นมา 1 ไฟล์ คุณไม่ต้องส่งหนังสืออวดอ้างสรรพคุณทุกครั้งที่สมัครงาน แต่พอผู้จัดการฝ่ายคัดสรรพนักงานติดต่อคุณมา ก็บอกเขาว่าคุณมีเอกสารฉบับสแกนอยู่ ปรินท์เอกสารออกมาแล้วจัดเรียงให้เรียบร้อย หนังสืออวดอ้างสรรพคุณควรจะประกอบด้วยเอกสารและจดหมายที่เกี่ยวข้องที่แสดงถึงความสำเร็จในอาชีพการงานของคุณ ซึ่งได้แก่  สารบัญ เรซูเม่ รายงานการจัดลำดับบริษัท ผลประเมินการทำงาน ใบรับรองผลการเรียนจากมหาวิทยาลัย จดหมายรับรอง อีเมล์ที่มีเนื้อหาเชิงบวก สื่อการตลาด ใบรับรองการศึกษาต่อเนื่อง ภาพถ้วยรางวัล สำเนาโล่ประกาศเกียรติคุณ และใบประกาศนียบัตรรางวัลต่างๆ คุณสามารถสมัครงานได้ที่เว็บไซต์ของบริษัท แต่ถ้าจะให้ดีคุณควรติดต่อเครือข่ายของคุณและขอชื่อผู้เชี่ยวชาญในอุตสาหกรรมที่คุณสามารถส่งเรซูเม่หาเขาได้โดยตรง นำหนังสืออวดอ้างสรรพคุณที่ปรินท์ออกมาไปด้วยและให้ผู้จัดการเก็บไว้ พยายามดึงความสนใจของคนสัมภาษณ์มาที่หนังสืออวดอ้างสรรพคุณด้วยการพูดถึงสิ่งต่างๆ ที่อยู่ในนั้นตลอดการสัมภาษณ์ ซึ่งคุณจะทำอย่างนี้ได้ก็ต่อเมื่อคุณรู้ดีว่าอะไรอยู่ตรงไหนในหนังสือ   เน้นไปที่หนังสืออวดอ้างสรรพคุณและใช้หนังสือเป็นหลักฐานสนับสนุนคำตอบปากเปล่าของคุณ เช่น คนสัมภาษณ์อาจถามคุณเรื่องยอดขาย ซึ่งคุณก็สามารถชี้ไปที่รายงานการจัดลำดับหรือผลการประเมินการทำงานในหนังสืออวดอ้างสรรพคุณได้เลย การที่คุณใช้หนังสืออวดอ้างสรรพคุณในระหว่างการสัมภาษณ์จะทำให้คุณโดดเด่นจากคู่แข่งคนอื่นๆ เพราะมันทำให้ผู้จัดการฝ่ายสรรหาพนักงานเห็นเทคนิคการขายของคุณ ใช้ความรู้และความเข้าใจในอุตสาหกรรมมาสนับสนุนคำตอบปากเปล่าของคุณ บางคำถามอาจจะทดสอบความรู้เกี่ยวกับตัวงาน แต่บางคำถามก็อาจจะเป็นคำถามที่เกี่ยวข้องกับการขายหรือผลิตภัณฑ์ แสดงความกระตือรือร้นว่าคุณว่าอยากทำงานนี้จริงๆ เล่าเรื่องส่วนตัวที่เกี่ยวข้องกับวงการแพทย์ที่อาจสร้างความประทับใจให้เขาฟัง แสดงความสามารถในการขายที่เหนือชั้นด้วยการขอเข้าทำงานเมื่อจบการสัมภาษณ์  เมื่อจบการสัมภาษณ์ให้พูดว่า “มีอะไรเกี่ยวกับคุณสมบัติของดิฉันที่คุณลังเลไม่อยากให้ดิฉันเข้าสู่กระบวนการสมัครขั้นต่อไปไหมคะ”  ถ้าเขาไม่บอก ให้ถามว่าคุณจะทราบข่าวจากเขาอีกทีเมื่อไหร่ เขียนจดหมายขอบคุณผู้จัดการฝ่ายสรรหาพนักงานทุกคนที่เรียกคุณไปสัมภาษณ์ เพราะถึงเขาจะไม่ได้จ้างคุณ แต่เขาก็อาจจะรู้จักคนอื่นๆ ในอุตสาหกรรมที่อาจจะจ้างคุณ เพราะฉะนั้นการรักษาความสัมพันธ์แบบมืออาชีพกับทุกคนที่คุณเจอจึงเป็นหัวใจสำคัญ ผู้แทนยาจากหลายบริษัทกล่าวว่ารายได้ผู้แทนยาที่เป็นเด็กจบใหม่จะอยู่ที่​ 60,000 -​ 70,000 บาทต่อเดือน​ และเมื่อทำไปสักระยะจะได้กว่า​ 100,000 บาทต่อเดือน  ผู้แทนยาที่ทำงานในบริษัทใหญ่ๆ​ มักจะได้สวัสดิการเป็นรถยนต์บริษัท​ ค่าเดินทาง​ ค่าใช้จ่าย​ สิทธิ์ในการซื้อหุ้นของบริษัท​ โบนัส​ ประกันสุขภาพและประกันชีวิต​ สิทธิ์​ในการเบิกค่าเล่าเรียน​ และแผนการเกษียณ อย่าลืมสอบถามบริษัทเรื่องสวัสดิการที่คุณสามารถเลือกเองได้ด้วย ​ บริษัทยาส่วนใหญ่จะมีการฝึกอบรมในงานให้แก่ผู้แทนยาหน้าใหม่ บางบริษัทถึงกับมีนโยบายให้พนักงานเบิกค่าเล่าเรียนสำหรับรายวิชาในสาขาเภสัชวิทยาและสาขาอื่นๆ​ ที่เกี่ยวข้องที่ยังเรียนไม่จบได้ด้วย ในฐานะผู้แทนยา​ คนอื่นคาดหวังว่าคุณจะต้องเข้ารับการศึกษาอย่างต่อเนื่องตลอดการทำงานของคุณ ผู้แทนยาส่วนใหญ่ทำหน้าที่ขายยาในส่วนภูมิภาค​และได้รับค่าจ้างตามยอดขาย คุณจึงมีหน้าที่จัดตารางนัดหมายและเข้าร่วมประชุมการขายกับผู้เชี่ยวชาญด้านการแพทย์และผู้ให้บริการสาธารณสุข​ ติดตามโอกาสในการขาย และหาลูกค้าใหม่ๆ​ มาให้บริษัท​ นอกจากนี้คุณยังต้องเข้าร่วมการประชุมที่เกี่ยวข้องกับอุตสาหกรรมยา​ เป็นตัวแทนขึ้นพูดในงานของบริษัท​ และศึกษาต่อในฐานะผู้เชี่ยวชาญด้านการแพทย์  นอกจากงานขายแล้ว​ คุณอาจจะต้องทำวิจัยภาคสนามในฐานะตัวแทนของบริษัท​ ซึ่งก็คือการสำรวจรูปแบบการออกใบสั่งยาและติดตามปฏิกิริยาของการรักษาแบบใหม่ งานของผู้แทนยาเป็นงานที่เกี่ยวข้องกับเทคโนโลยีที่กำลังก้าวหน้าในสภาพแวดล้อมที่หมุนเร็ว พยายามเอาชนะความท้าทายทางสติปัญญาที่คุณจะต้องเจอ และภูมิใจที่ได้บอกเล่าความก้าวหน้าทางการแพทย์ที่น่าตื่นเต้นให้ผู้บริโภคฟัง คุณจะได้มีโอกาสเผยแพร่การรักษาแบบใหม่ที่อาจช่วยชีวิตคนได้ให้กับชุมชนของคุณ คุณจะต้องจัดตารางเองและทำงานคนเดียว​ และเนื่องจากว่ารายได้ของคุณขึ้นอยู่กับยอดขาย​ ในช่วงวันหยุดสุดสัปดาห์​หรือช่วง​เย็นคุณอาจจะต้องสร้างและพัฒนาเครือข่ายเพื่อยอดขายในอนาคต ด้วยเวลาและประสบการณ์​ คุณจะมีโอกาสก้าวสู่ตำแหน่งงานธุรการที่คุณจะได้ดูแลการทำงานของผู้แทนยาคนใหม่ๆ​ ตั้งใจทำงาน​ ทำตามเป้าหมาย​ และศึกษาต่อเพื่อปีนบันไดสู่ตำแหน่งงานที่สูงขึ้นในอุตสาหกรรมยา การศึกษาระดับปริญญาตรีจากมหาวิทยาลัยหรือวิทยาลัยที่ได้รับการรับรองคือคุณสมบัติที่จำเป็นสำหรับการเป็นผู้แทนยา และคุณยังสามารถเพิ่มโอกาสได้ด้วยการศึกษาต่อจนสำเร็จการศึกษาระดับปริญญาตรีที่เกี่ยวข้องอย่างชีววิทยาศาสตร์  การสำเร็จการศึกษาในสาขาวิทยาศาสตร์นอกจากจะให้เครื่องมือล้ำค่าที่ช่วยให้คุณเข้าใจการค้นพบใหม่ๆ แล้ว ยังช่วยให้คุณคุยกับผู้เชี่ยวชาญด้านการแพทย์รู้เรื่องด้วย รายวิชาสาขาธุรกิจก็เป็นสิ่งที่คุ้มค่าแก่การลงทุนเพื่อให้ได้ทักษะการขายกลับมา โดยทั่วไปบริษัทยาส่วนใหญ่จะรับพนักงานที่จบการศึกษาระดับปริญญาตรีสาขาใดก็ได้ เพราะมันแสดงถึงความสามารถในการรับข้อมูลใหม่ๆ และความสามารถในการศึกษาในสาขาที่เรียนมาให้จบได้ ในอเมริกาจะมีการออกใบรับรองตามความสมัครใจในฐานะผู้แทนยาแห่งชาติ (CNPR) ที่ออกโดยสมาคมผู้แทนยาแห่งสหรัฐอเมริกา ซึ่งปัจจุบันใบรับรองในลักษณะนี้ยังไม่มีในประเทศไทย แต่ถ้าหากคุณกำลังมองหางานผู้แทนยาในต่างประเทศ ก็ควรมีใบรับรองนี้ไว้ เพราะใบรับรองนี้ให้ความรู้เกี่ยวกับผลิตภัณฑ์ยาที่คุณต้องรู้หากจะไปทำงานขายให้กับบริษัทยา และทำให้คุณรู้กฎระเบียบและข้อกำหนดต่างๆ ในการขายผลิตภัณฑ์ด้วย นอกจากนี้คุณยังจะได้เรียนรู้ทักษะที่จะช่วยให้คุณได้ลับคมเทคนิคการขายของคุณด้วย แม้ว่าในประเทศไทยจะไม่ได้มีข้อกำหนดเรื่องใบรับรอง CNPR® แต่ใบรับรองนี้ก็จะช่วยเปิดโอกาสให้คุณได้ทำงานเป็นผู้แทนยาในต่างประเทศโดยเฉพาะในประเทศที่กำหนดว่าผู้แทนยาจะต้องมีใบรับรองนี้ ขณะที่คุณกำลังเรียนอยู่ คุณก็เริ่มสร้างเครือข่ายและเข้าสู่อุตสาหกรรมนี้ได้ด้วยการใช้ประโยชน์จากแหล่งทรัพยากรต่างๆ ที่มหาวิทยาลัยจัดให้  ไปงานแนะแนวจัดหางาน บริษัทยาใหญ่ๆ บางทีจะมารับสมัครคนจากมหาวิทยาลัยโดยตรง แต่งตัวให้เป็นทางการและเตรียมตัวสัมภาษณ์ที่งานเลย พยายามลงทะเบียนให้เร็วที่สุด เพราะงานแนะแนวจัดหางานบางงานคนเต็มเร็วมาก ใช้ศูนย์จัดหางานของมหาวิทยาลัยให้เป็นประโยชน์ ทรัพยากรที่ทรงคุณค่านี้จะทำให้คุณได้ข้อมูลที่เป็นประโยชน์เกี่ยวกับตลาดงาน​ และทำให้คุณได้เจอที่ปรึกษาด้านการจัดหางานที่จะช่วยให้คำแนะนำในการทำเรซูเม่หรือโอกาสการทำงานต่างๆ ในฐานะผู้แทนยา งานของคุณหมุนรอบการขาย เพราะฉะนั้นคุณจึงต้องสามารถพูดคุยกับลูกค้าแบบตัวต่อตัวหรือต่อหน้าคนหมู่มากขณะนำเสนอข้อมูลเพื่อปิดการขายได้อย่างสบายใจและเป็นมืออาชีพ การมีประสบการณ์ด้านการขายมาก่อนจะช่วยให้เรซูเม่ของคุณดูดีขึ้นมาก นายจ้างจะมองหาผู้สมัครที่มีความสามารถในการโน้มน้าวใจและมีทักษะการสื่อสารเป็นเลิศ เพราะฉะนั้นยิ่งคุณฝึกฝนทักษะด้านการขายมากเท่าไหร่ คุณก็จะยิ่งพร้อมกับการสัมภาษณ์มากขึ้นเท่านั้น ติดต่อกับผู้เชี่ยวชาญที่มหาวิทยาลัยอยู่เสมอ บอกเป้าหมายด้านอาชีพการงานให้ทุกคนที่คุณรู้จักฟัง การเข้าสู่วงการจำหน่ายยาค่อนข้างท้าทายเพราะว่าบางบริษัทจะเปิดรับสมัครก็ต่อเมื่อใช้วิธีบอกต่อแล้วยังได้คนไม่ครบ  พูดคุยกับแพทย์และผู้เชี่ยวชาญด้านการแพทย์อื่นๆ และถามว่าใครเป็นตัวแทนยาของเขา และถ้ามีโอกาสก็ให้พูดคุยกับตัวแทนยาและผู้จัดการเขตโดยตรง เพราะหนังสืออ้างอิงที่ดีจากตัวแทนยานั้นดูน่าเชื่อถือกว่าเรซูเม่ มองหาผู้สรรหาพนักงานที่ทำงานในสาขาที่เกี่ยวข้องกับยา มองหางานแนะแนวจัดหางานในสาขาที่เกี่ยวข้องกับยา เพราะเป็นที่ๆ คุณสามารถสร้างเครือข่ายในอุตสาหกรรมได้ อ่านรายงานประจำปี ข่าวประชาสัมพันธ์ และรายงานตลาดหุ้น อ่านทุกอย่างที่จะหาอ่านได้เกี่ยวกับผลิตภัณฑ์และบริษัทที่กำลังแข่งขันกัน แหล่งข่าวที่น่าติดตามก็เช่น  วารสารเภสัชกรรมไทย  นิตยสารวงการยา  วารสารอาหารและยา  วารสารยา  หน่วยคลังข้อมูลยา คณะเภสัชศาสตร์ มหาวิทยาลัยมหิดล
เขียนเรซูเม่ให้โดดเด่น. ทำหนังสืออวดอ้างสรรพคุณ. เข้ารับการสัมภาษณ์. ใช้หนังสืออวดอ้างสรรพคุณในการสัมภาษณ์. สัมภาษณ์ผ่านฉลุย. ขอเข้าทำงาน. รู้เงินเดือนและสวัสดิการ. แสดงความสามารถในช่วงฝึกอบรม. รู้หน้าที่และความรับผิดชอบของตัวเอง. ก้าวหน้าในอุตสาหกรรม. สำเร็จการศึกษาระดับปริญญาตรี. สอบใบรับรอง. ติดต่อเครือข่ายของมหาวิทยาลัย. หาประสบการณ์ด้านการขาย. หาเครือข่าย. ติดตามข่าวสารในอุตสาหกรรมยา.
https://www.wikihow.com/Become-a-Pharmaceutical-Sales-Rep https://www.wikihow.com/Become-a-Pharmaceutical-Sales-Rep https://www.wikihow.com/Become-a-Pharmaceutical-Sales-Rep
Getting the Job Working as a Pharmaceutical Sales Rep Breaking into the Industry